laion/Wikipedia-Exotic huggingface dataset:
სასოფლო-სამეურნეო მცენარეთა მავნებლები

სასოფლო-სამეურნეო მცენარეთა მავნებლები — ცხოველები, რომლებიც აზიანებენ ან ანადგურებენ კულტურულ მცენარეებს. მათ რიცხვს განეკუთვნება ხერხემლიან და უხერხემლო ცხოველთა მრავალი კლასის წარმომადგენელი, რომელთაგანაც რაოდენობითა და უარყოფითი მოქმედებით გამოირჩევა მწერებისა და ობობასებრთა კლასში შემავალი სახეობები. კვების მიხედვით მავნებლები პირობით იყოფა პოლიფაგებად (კალიები, მდელოს ფარვანა, მავთულა ჭიები, შემოდგომის პურეულის ხვატარი და სხვა), რომლებიც თითქმის ყველა სახის საკვებით იკვებებიან; განსაზღვრულჭამიებადანუ ოლიგოფაგებად (შვედური ბუზი, მწვანეთვალა ბუზი, ჰესენის ბუზი და სხვა), რომლებიც ერთი ოჯახის სხვადასხვა მცენარეებს აზიანებენ; მონოფაგებად (ფილოქსერა, აბრეშუმის ჭია, ბამბუკის შავი ცრუფარიანა და სხვა), რომლებიც ერთი სახის საკვებით იკვებებიან. იმის მიხედვით, თუ როგორია მწერების პირის ორგანოების აგებულება, ისინი მცენარეს სხვადასხვაგვარად აზიქნებენ: ღრღნიან ფოთლებს, კვირტებს, კოკრებს, ბურღავენ ყლორტებსა და ტოტებს, აჭიანებენ ნაყოფსა და თესლს; წუწნიან ფოთლებს, კვირტებს, ყლორტებს, ტოტებსა და ნაყოფს, რომელზედაც ზოგჯერ კიბოსებრი გამონაზარდები წარმოიშობა; აზიანებენ აგრეთვე მცენარეთა მიწისქვეშა ორგანოებს. სასოფლო-სამეურნეო მცენარეთა მავნებლებს ყოფენ ძირითადი საკვები კულტურების მიხედვითაც, მაგ., განასხვავებენ: კონტინენტური ხეხილის მავლებლებს, რომელთაგან მნიშვნელოვანი ზიანი მოაქვს ბუგრებს, ჩრჩილებს, ოქროკუდას, რინქიტებს, ნაყოფჭამიებს (ვაშლის, ქლიავის, აღმოსავლურს), ფარიანებს, ტკიპებს, მინაფრთიანებსა და სხვა; ვაზის მავნებლებს — ფილოქსერას, ცრუფარიანებს, ყურძნის ჭიას, ბუკნას ანუ კვირტის ჭიას, ტკიპებსა და სხვა; ციტრუსოვანთა მავნებლებს — ფრთათეთრას, ბუგრებს, ცრუფარიანებს, ფარიანებს, ტკიპებს; ბოსტნეული კულტურების და პურეული მარცვლოვანების მავნებლებს და ა. შ. სოფლის მეურნეობაში მავნებლებით გამოწვეული ზარალი დიდია. მათ გასანადგურებლად იყენებენ ბრძოლის აგროტექნიკურ, ფიზიკურ-მექანიკურ, ბიოლოგიურ, ქიმიურ და ინტეგრირებულ მეთოდებს. აგროტექნიკური მეთოდი ითვალისწინებს ნიადაგის შერჩევას, მცენარეთა გამძლე (იმუნური) ჯიშების გამოყვანას, სარეველების მოსპობას, სწორი თესლბრუნვის დაცვას, ნიადაგის დამუშავებას. ფიზიკურ-მექანიკური მეთოდი გულისხმობს მავნებლებით მცენარის ძლიერ დაზიანებული ნაწილების მოცილებასა და მოსპობას, მისატყუებელი ორმოებისა და საჭერი სარტყლების (ნაყოფჭამიებისათვის) გამოყენებას, სინათლით მიზიდვას და განადგურებას და სხვა. ბიოლოგიური მეთოდი ითვალისწინებს მავნებლების წინააღმდეგ ბუნებრივი მტრების (აკარიფაგები, ენტომოფაგები), ნიკრობიოლოგიური საშუალებების (ენტომოპათოგენური სოკოები, ბაქტერიები, ვირუსები), მწერიჭამია ცხოველების გამრავლებასა და გამოყენებას (საქართველოში ფართოდ იყენებენ აფელინუსს-ბურტლა ბუგრის, კრიპტოლემუსს — ფქვილისებრი ცრუფარიანების, ტრიქოგრამას ნაყოფჭამიების, ლინდორუსს — ციტრუსოვანთა ფარიანების წინააღმდეგ და ა. შ.). ქიმიური მეთოდი მოიცავს მავნებლების საწინააღმდეგო სხვადასხვა ქიმიური ნივთიერების (პესტიციდების) გამოყენებას. იმის მიხედვით, თუ რომელი ჯგუფის მავნებლებთან გვაქვს საქმე, პესტიციდები იყოფა: ინსექტიციდებად, ზოოციდებად, ნემატოციდებად, აკარიციდებად და სხვა. ბიოფიზიკურ და ბიოქიმიურ მეთოდებს განეკუთვნება გამა-გამოსხივების და ქიმიური პრეპარატების გამოყენება მწერებსა და ტკიპების სქესობრივი სტერილიზაციისათვის და სხვა. ალექსიძე გ., ქართული საბჭოთა ენციკლოპედია, ტ. 9, თბ., 1985. — გვ. 123-124.
Pkgsrc

pkgsrc (ინგლ. package source) არის პაკეტების სამართავი სისტემა იუნიქსისნაირი ოპერაციული სისტემებისთვის. იგი არის FreeBSD ports collection-ის განსხვავებული ვერსია რომელზეც მუშაობა დაიწყო 1997 წელს რომ NetBSD-ის ჰქონოდა პაკეტების სამართავი სისტემა. ამის შემდეგ ეს პროექტი ცალკე განხორციელდა: 1999 წელს, დაემატა Solaris მხარდაჭერა, შემდეგ სხვა ოპერაციული სისტემები მოჰყვნენ. იგი არის აგრეთვე პაკეტების მართავი სისტემა DragonFly-სთვის DragonFly 1.4 ვერსიიდან. ზოგიერთი ლინუქსის დისტრიბუტივიც იყენებს pkgsrc-ს. pkgsrc-ს გამოყენება შეიძლება ბრძანებების მეშვეობით, პროგრამების დასაყენებლად, გადასაყენებლად და სხვა ან პროგრამების კომპილირება წყარო კოდიდან. pkgsrc-სთვის არსებობს 10000-ზე მეტი პროგრამა (11000-ზე მეტი work-in-progress პაკეტების ჩათვლით, ეს არა ოფიციალური პაკეტებია) და მოიცავს თავისუფალ პოპულარულ პროგრამებს. (ინგლისური) Official website (ინგლისური) A web interface for pkgsrc (ინგლისური) pkgsrc-wip – a project to get more people actively involved with pkgsrc (ინგლისური) pkgsrcCon: An annual conference focusing on pkgsrc ↑ http://leaf.dragonflybsd.org/mailarchive/users/2005-08/msg00347.html
ანონისებრნი

ანონისებრნი (ლათ. Annonaceae) — მერქნიან მცენარეთა ოჯახი ორლებნიანთა კლასისა. ცნობილია 2100-მდე სახეობა. გავრცელებულია ტროპიკულ და სუბტროპიკულ ტყეებში. ზოგი სახეობა კულტივირებულია, მაგ., Anona cherimolia, რომლის არომატული ნაყოფი ფერითა და კონსისტენციით ნაღებს წააგავს. კავკასიის შავი ზღვის სანაპიროზე მოშენებულია Asimina triloba, რომელიც ალკალოიდ აზიმინს შეიცავს. მისი სურნელოვანი, ტკბილი, წვნიანი ნაყოფი იჭმება, ფოთლებს და თესლს კი მედიცინაში იყენებენ. ზოგი სახეობა სამშენებლო ხეტყეს, სუნელ-სანელებელს, არომატულ ნივთიერებებს იძლევა. ყვავილების თავისებური აგებულებით ანონისებრთა შორის გამოირჩევიან Eupomatio-ს გვარის წარმომადგენლები. მათ ყვავილს ყვავილსაფარი არ აქვს, მწერებს იზიდავს ანდროცეუმით. ქართული საბჭოთა ენციკლოპედია, ტ. 1, თბ., 1975. — გვ. 470.
NPF

NPF — BSD ლიცენზიით გამოშვებული მდგომარეობის მქონე პაკეტების ფილტრი, ფაირვოლის საჭირო ნაწილი. იგი შეედრება iptables, ipfw-ს, ipfilter-ს და PF-ს. NPF-ი არის შექმნილი NetBSD-ზე. NPF წამოწყებულია მინდაუგას რასიუკევისიუსის მიერ. NPF-ზე მუშაობა იქნა სპონსორიზებული NetBSD Foundation-ის მიერ. პირველი კოდი იქნა შეტანილი NetBSD-ის CVS-ში 2010 წლის 22 აგვისტოს. NPF-ი პირველად გამოჩნდა NetBSD 6.0-ში. NPF-ი არის დაპროექტებული სწრაფად მოქმედებისთვის მრავალგულიან და მრავალპროცესორიან კომპიუტერებზე, და მარტივად განვრცობადობისთვის. პაკეტების ფილტრაცია აღარ იქნება სუსტი წერტილი მრავალგულიან სერვერებზე. პაკეტების საინსპექციო ნაწილი არის შთაგონებული BPF-ისგან (N-code-ის დამუშავება). კონფიგურაციის და ხელსაწყოების (npfctl) სინტაქსი ჰგავს PF-ისას. (ინგლისური) Original announcement on NetBSD lists (ინგლისური) Manpage for npf.conf on NetBSD-current დაარქივებული 2018-02-18 საიტზე Wayback Machine.
საძოვრების ქედი

საძოვრების ქედი (რუს. Пастбищный хребет) — ქედი კავკასიონის ჩრდილოეთ კალთის დასავლეთ და ცენტალურ ნაწილში (რუსეთი, სტავროპოლის მხარე). გადაჭიმულია კლდოვანი ქედის ჩრდილოეთით. ვრცელდება მდინარე ბელაიას ხეობიდან (დასავლეთით) მდინარე არღუნის (აღმოსავლეთით) ხეობამდე. კუესტური ხასიათისაა. სიგრძე 755 კმ. სიმაღლე 1200-1500 მ. მაქსიმალური 2430 მ. თხემური ნაწილი აგებულია ზედაცარცული კირქვებით და მტკიცე მერგელებით. მისი ჩრდილოეთ კალთა დამრეცია, ხოლო სამხრეთი — ციცაბო. ფერდობებზე არის მთის სტეპები და მდელოები. საძოვრების ქედის სისტემაში შედის ბორღუსტანისა და ჯინალის ქედები. ქართული საბჭოთა ენციკლოპედია, ტ. 9, თბ., 1985. — გვ. 218.
უილფათა

უილფათა (რუს. Уилпата) — მწვერვალი კავკასიონის მთავარი წყალგამყოფი ქედის ჩრდილოეთ კალთაზე. მდებარეობს რუსეთის ჩრდილოეთი ოსეთის ტერიტორიაზე. სიმაღლე ზღვის დონიდან 4648 მ. მდებარეობს მდინარე არდონის მარცხენა შენაკადების სათავეებში. დამახასიათებელია ციცაბო ფერდობები. მოქცეულია კავკასიონის მძლავრი გამყინვარების ოლქში. მწვერვალ ადაი-ხოხისა და უილფათას შორის იწყება კავკასიონის ერთ-ერთი უგრძესი მყინვარი — წეა. ↑ მწვერვალი უილფათა ↑ მწვერვალ უილფათას მდებარეობა ↑ ქართული საბჭოთა ენციკლოპედია, ტ. 11, თბ., 1987. — გვ. 303.
ბერგამოს პროვინცია

ბერგამოს პროვინცია (იტალ. Provincia di Bergamo) — პროვინცია იტალიაში, ლომბარდიის რეგიონში. დედაქალაქია ბერგამო. პროვინციის ფართობი 2 722,86 კმ²-ია, მოსახლეობა 1 098 740 (2010). შედგება 244 კომუნისგან. ჩრდილოეთით ესაზღვრება სონდრიოს პროვინცია, აღმოსავლეთით — ბრეშის, სამხრეთით — კრემონის, დასავლთით კი მილანისა და ლეკოს პროვინციები. ჩრდილოეთი ნაწილი წარმოდგენილია ბერგამოს ალპებით (3 052 მ). სამხრეთ ნაწილის რელიეფი კი ძირითადად ბრტყელია. მთავარი მდინარეებია სერიო, ბრემბო და ადა. დასავლეთით, პროვინციის საზღვარს აყალიბებს იზეოს ტბა. მოიპოვება ზოგიერთი სახის მინერალი. 2010 წლის მონაცემებით, მოსახლეობის რაოდენობის მხრივ ძირითადი კომუნებია: იტალიის პროვინციები ოფიციალური საიტი დაარქივებული 2011-07-20 საიტზე Wayback Machine. (იტალიური)
შაჰდაღი

შაჰდაღი (ლეზ. Шагь-сув, აზერ. Şahdağ) — მწვერვალი აღმოსავლეთ კავკასიონზე, გვერდით ქედზე, აზერბაიჯანში. რუსეთის სახელმწიფო საზღვრის სიახლოვეს. სიმაღლე 4243 მ. აგებულია კირქვებითა და დოლომიტებით. შემოსილია მაღალმთიანი მდელოს ბალახეულით. არის პატარა მყინვარები. 2007 წლის თებერვალში მწვერვალზე ასვლა აზერბაიჯანელმა ალპინისტებმა განახორციელეს, თუმცა უშედეგოდ. შაჰდაღის კალთები მეტად ციცაბო და კლდოვანია. აგრეთვე, ამ უბანში განვითარებულია ძლიერი ქარები, რის გამოც შაჰდაღი აზერბაიჯანის ერთ-ერთი ყველაზე ძნელად მისადგომი მწვერვალია. ზამთარში ჰაერის ტემპერატურა საშუალოდ უდრის -20 °C. კავკასიონის აღმოსავლეთ ნაწილში უკანასკნელი მყინვარები მხოლოდ შაჰდაღის მასივზეა შემორჩენილი. ↑ დიდი საბჭოთა ენციკლოპედია. შაჰდაღი. დაარქივებულია ორიგინალიდან — 2014-07-19. ციტირების თარიღი: 2011-08-09. (რუსული) ↑ ქართული საბჭოთა ენციკლოპედია, ტ. 10, თბ., 1986. — გვ. 697. ↑ 3.0 3.1 „Альпинисты Азербайджана совершили зимнее восхождение на одну из самых высоких вершин страны - гору Шахдаг“ [Azerbaijani alpinists climbed to one of the highest peaks of the country - Mount Shahdag]. Novosti Azerbaijan. 2007-02-10. ციტირების თარიღი: 2011-08-09. (რუსული)
ბრეშის პროვინცია

ბრეშის პროვინცია (იტალ. Provincia di Brescia) — პროვინცია ჩრდილოეთ იტალიაში, ლომბარდიის რეგიონში. დედაქალაქია ბრეშა. პროვინციის ფართობი 4 784 კმ²-ია და ამ მხრივ ყველაზე დიდია ლომბარდიის რეგიონში. მოსახლეობა 1 234 468 (2009). შედგება 206 კომუნისგან. პროვინცია გადაშლილია ალპების მთებიდან აღმოსავლეთით, გარდას ტბამდე, დასავლეთით — იზეოს ტბამდე. ისტორიულად, ეს ტერიტორია დასახლებული იყო გალური ხალხით — სენომანებით. ცხრილში მოცემულია მნიშვნელოვანი კომუნები მოსახლეობის რაოდენობის მხრივ: იტალიის პროვინციები ოფიციალური საიტი (იტალიური)
ანსამბლი

ანსამბლი შეიძლება აღნიშნავდეს: ანსამბლი — არქიტექტურასა და ქალაქთმშენებლობაში - შენობათა სივრცობრივი კომპოზიციების, საინჟინრო ნაგებობათა, მონიმენტური ფერწერის, ქანდაკებისა და მწვანე ნარგავთა ჰარმონიული ერთობლიობა ანსამბლი — მუსიკალურ შემსრულებელთა შემადგენლობა ანსამბლი — მსახიობთა მწყობრი, შეთანხმებული თამაში
კომოს პროვინცია

კომოს პროვინცია (იტალ. Provincia di Como) — პროვინცია ჩრდილოეთ იტალიაში, ლომბარდიის რეგიონში. დედაქალაქია კომო. პროვინციის ფართობი 1 288 კმ²-ია, მოსახლეობა 582 736 (2008). შედგება 160 კომუნისგან. ჩრდილოეთით ესაზღვრება შვეიცარია, აღმოსავლეთით — სონდრიოს და ლეკოს პროვინციები, სამხრეთით — მილანის, დასავლეთით კი ვარეზეს პროვინცია. კომოს პორვინციას მიეკუთვნება ასევე კომუნა კამპიონე-დ’იტალია, რომელიც იტალიის ანკლავს წარმოადგენს შვეიცარიის ტერიტორიაზე, ტიჩინოს კანტონში. პროვინციის ტერიტორიას ფარავენ ბერგამის ალპები და გორაკ-ბორცვები, წყლის ყველაზე მნიშვნელოვანი მარაგია მყინვარული წარმოშობის კომოს ტბა. ეს პროვინცია ასევე იმითაა ცნობილი, რომ აქ ცხოვრობდა ალესანდრო ვოლტა, რომელმაც 1800 წელს ელექტრო-ბატარეა გამოიგონა. 2010 წლის მონაცემებით, მოსახლეობის რაოდენობის მხრივ ძირითადი კომუნებია: იტალიის პროვინციები ოფიციალური საიტი დაარქივებული 2011-02-26 საიტზე Wayback Machine. (იტალიური)
ფშიში

ფშიში (რუს. Пшиш) — მთა დასავლეთ კავკასიონზე, რუსეთის ყარაჩაი-ჩერქეზეთის რესპუბლიკაში. მდებარეობს საქართველოს სახელმწიფო საზღვრის სიახლოვეს. ფშიშის კალთებიდან სათავეს იღებენ მდინარე დიდი ზელენჩუკის შენაკადები. სიმაღლე 3790 მ. მწვერვალი მოქცეულია მუდმივი თოვლის ზონაში. კალთების ქვედა ნაწილში არის რელიქტური ტყე, სადაც იზრდება კაკვასიური ფიჭვი, ნაძვი, ურთხელი. ტყის საზღვარს კეტავს დაბალტანიანი არყის ხე. საშუალომთიანეთში განვითარებულია სუბალპური მდელოები, ხოლო უფრო ზემოთ მარადთოვლიან ზონაში გაბატონებულია ალპური მდელოები. ↑ მწვერვალ ფშიშის მდებარეობა[მკვდარი ბმული] ↑ მწვერვალი ფშიში - ზოგადი ცნობები[მკვდარი ბმული]
დიულთიდაღი

დიულთიდაღი (რუს. Дюльтыдаг) — მწვერვალი რუსეთში, დაღესტანში. მდებარეობს კავკასიონის მთავარი წყალგამყოფი ქედის თხემზე, გვერდითი ქედის შემადგენლობაში — აღმოსავლეთ კავკასიონზე. სიმაღლე 4127 მ. წარმოადგენს დიულთიდაღის ქედის უმაღლეს წერტილს. ქართული საბჭოთა ენციკლოპედია, ტ. 3, თბ., 1978. — გვ. 580.
კრემონის პროვინცია

კრემონის პროვინცია (იტალ. Provincia di Cremona) — პროვინცია იტალიაში, ლომბარდიის რეგიონში. დედაქალაქია კრემონა. პროვინციის ფართობი 1 771 კმ²-ია, მოსახლეობა 2008 წლის აღწერის მონაცემებით 358 628 ადამიანს შეადგენს. შედგება 115 კომუნისგან. იტალიის უგრძესი მდინარე — პო, წარმოადგენს ბუნებრივ საზღვარს პიაჩენცის პროვინციასთან, მდინარე ოლო კი ბრეშის პროვინციისგან გამოყოფს. პროვინციას პადანის ვაკის ცენტრალური ნაწილი უჭირავს, აქედან გამომდინარე, მისი მთლიანი ტერიტორია ბრტყელია, ყოველგვარი მთისა და გორაკ-ბორცვების გარეშე. გადაკვეთს რამდენიმე მდინარე, მათ შორის სერიო, ადა და ხელოვნური არხები, რომელთა უმრავლესობაც საირიგაციოდ გამოიყენება. 2005 წლის მონაცემებით, მოსახლეობის რაოდენობის მხრივ ძირითადი კომუნებია: კრემონის ეკონომიკის მთავარი რესურსი სოფლის მეურნეობაა (ძირითდად სიმინდი, ქერი, სოიო, შაქრის ჭარხალი). საკმაოდ განვითარებულია მრეწველობაც, ძირითადად ჩრდილოეთ ნაწილში, სადაც განთავსებულია ტექსტილის, ქიმიური და მექანიკური ფაბრიკები. იტალიის პროვინციები ოფიციალური საიტი (იტალიური)
ლეკოს პროვინცია

ლეკოს პროვინცია (იტალ. Provincia di Lecco) — პროვინცია იტალიაში, ლომბარდიის რეგიონში. დედაქალაქია ლეკო. პროვინციის ფართობი 816 კმ²-ია, მოსახლეობა 337 912 (2009). შედგება 90 კომუნისგან. ჩრდილოეთით და დასავლეთით ესაზღვრება კომოს პროვინცია, აღმოსავლეთით და ჩრდილოეთით — სონდრიოს, აღმოსავლეთით — ბერგამოს, სამხრეთით კი მონცა და ბრიანცის პროვინციები. 2010 წლის მონაცემებით, მოსახლეობის რაოდენობის მხრივ ძირითადი კომუნებია: იტალიის პროვინციები ოფიციალური საიტი (იტალიური)
ლოდის პროვინცია

ლოდის პროვინცია (იტალ. Provincia di Lodi) — პროვინცია იტალიაში, ლომბარდიის რეგიონში. დედაქალაქია ლოდი. ჩრდილოეთით ესაზღვრება მილანის პროვინცია, აღმოსავლეთით — კრემონის, სამხრეთით — ემილია-რომანია (პიაჩენცის პროვინცია), დასავლეთით კი პავიის პროვინციები. შეიქმნა 1992 წლის 6 მარტს, მილანის პროვინციისგან 61 კომუნის გამოყოფის შედეგად. პროვინციის ფართობი 782 კმ²-ია, მოსახლეობა 209 874 (2005). შედგება 61 კომუნისგან. 2005 წლის მონაცემებით, მოსახლეობის რაოდენობის მხრივ ძირითადი კომუნებია: იტალიის პროვინციები ოფიციალური საიტი (იტალიური)
მანტუის პროვინცია

მანტუის პროვინცია (იტალ. Provincia di Mantova) — პროვინცია იტალიაში, ლომბარდიის რეგიონში. დედაქალაქია მანტუა. ჩრდილოეთით და აღმოსავლეთით ესაზღვრება ვენეტოს რეგიონი, სამხრეთით — ემილია-რომანიის რეგიონი (ფერარის, მოდენის, რეჯო-ემილიისა და პარმის პროვინციები), დასავლეთით კი ლომბარდიის რეგიონის პროვინციები — კრემონა და ბრეშა. პროვინციის ფართობი 2 339 კმ²-ია, მოსახლეობა 415 442 (2010). შედგება 70 კომუნისგან. ცხრილში მოცემულია ძირითადი კომუნები მოსახლეობის რაოდენობის მხრივ: მანტუას სამი მხრიდან გარს ტბები აკრავს. გააჩნია სამი ცენტრალური პიაცა, რომელთა შორისაცაა სახელგანთქმული პიაცა-მანტენა. მანტუა ამავე დროს გონძაგების ოჯახის სამშობლოა. სანტ-ანდრეას ბაზილიკაში ინახება ქრისტეს სისხლი. იტალიის პროვინციები ოფიციალური საიტი (იტალიური)
მილანის პროვინცია

მილანის პროვინცია (იტალ. Provincia di Milano) — პროვინცია იტალიაში, ლომბარდიის რეგიონში. დედაქალაქია მილანი. პროვინციის ფართობი 1 575 კმ²-ია, მოსახლეობა 3 156 694 (2010). შედგება 134 კომუნისგან. პროვინციის ტერიტორია საკმაოდ მაღალურბანიზებულია, რაც განაპირობებს მის მესამე ადგილს იტალიის ყველაზე მჭიდროდ დასახლებულ პროვინციებს შორის. აქ 1 კმ²-ზე 2,000 ადამიანი ცხოვრობს და მხოლოდ ნეაპოლისა და მონცა და ბრიანცის პროვინციებს ჩამორჩება, რომლებიც 2004 წელს მილანის პროვინციის აღმოსავლეთ ნაწილების გამოყოფის შედეგად შეიქმნა. ცხრილში მოეცმულია მოსახლეობის რაოდენობის მხრივ მოწინავე პირველი ათი კომუნა: მილანის პროვინცია თავის დედაქალაქ მილანთან ერთად იტალიის ეკონომიკურად ერთ-ერთი უმნიშვნელოვანესი პროვონციაა. ქვეყნის 200 უმსხვილესი კომპანიიდან დაახლოებით ნახევარს სწორედ აქ აქვს შტაბ-ბინა. 1910 წელს მილანში ალფა რომეოს საავტომობილო ქარხანა დაარსდა. იტალიის პროვინციები ოფიციალური საიტი დაარქივებული 2014-12-18 საიტზე Wayback Machine. (იტალიური) ↑ http://web.tiscali.it/gpp.bo/index_22_12_file/SCHEDE/1859_legge_RATTAZZI.html
მონცა და ბრიანცის პროვინცია

მონცა და ბრიანცის პროვინცია (იტალ. Provincia di Monza e della Brianza) — პროვინცია იტალიაში, ლომბარდიის რეგიონში. დედაქალაქია მონცა. ოფიციალურად შეიქმნა 2004 წლის 12 მაისს, მილანის პროვინციის აღმოსავლეთ ნაწილის გამოყოფის შედეგად, ადმინისტრაციულ ერთეულად კი 2009 წლის ივნისში ჩამოყალიბდა. პროვინციის ფართობი 405,49 კმ²-ია, რა მხრივაც ის იტალიის ერთ-ერთი უმცირესი პროვინციაა, მოსახლეობა 850 000 ადამიანს შეადგენს (2010) და კმ²-ზე 2 000 ადამიანის სიმჭიდროვით იტალიის ერთ-ერთი ყველაზე მაღალურბანიზებული არეალია. შედგება 55 კომუნისგან. დედაქალაქი და ყველაზე მნიშვნელოვანი ქალაქია მონცა, რომელიც მილანისგან მხოლოდ 15 კმ-ის დაშორებით მდებარეობს. ცხრილში მოცემულია ძირითდი კომუნები მოსახლეობის რაოდენობის მხრივ: იტალიის პროვინციები ოფიციალური საიტი (იტალიური)
პავიის პროვინცია

პავიის პროვინცია (იტალ. Provincia di Pavia) — პროვინცია იტალიაში, ლომბარდიის რეგიონში. დედაქალაქია პავია. პროვინციის ფართობი 2 965 კმ²-ია, მოსახლეობა 493 753 (2010). შედგება 190 კომუნისგან. პავიის პროვინციის ის ნაწილი, რომელიც მდინარე პოს სამხრეთით მდებარეობს ოლტრეპო-პავეზეს სახელითაა ცნობილი. ცხრილში მოცემულია ძირითდი კომუნები მოსახლეობის რაოდენობის მხრივ (2007): იტალიის პროვინციები ოფიციალური საიტი (იტალიური) ოლტრეპო-პავეზეს ტურისტული საიტი დაარქივებული 2012-10-04 საიტზე Wayback Machine. ↑ Italian Institute of Statistics (Istat) (2001). „Superficie territoriale (Kmq) - Pavia (dettaglio comunale) - Censimento 2001“. დაარქივებულია ორიგინალიდან — 2016-03-03. ციტირების თარიღი: 2009-10-26. ↑ Italian Institute of Statistics (Istat) (2001). „Tavola: Popolazione residente - Pavia (dettaglio comunale)“. დაარქივებულია ორიგინალიდან — 2011-07-23. ციტირების თარიღი: 2009-10-26.
სონდრიოს პროვინცია

სონდრიოს პროვინცია (იტალ. Provincia di Sondrio) — პროვინცია იტალიაში, ლომბარდიის რეგიონში. დედაქალაქია სონდრიო. პროვინციის ფართობი 3 212 კმ²-ია, მოსახლეობა 181 841 (2008). შედგება 78 კომუნისგან. ჩრდილოეთით და დასავლეთით ესაზღვრება შვეიცარია, დასავლეთით — კომოსა და ლეკოს პროვინციები, სამხრეთით — ბერგამოს და ბრეშის პროვინციები, აღმოსავლეთით კი ტრენტინო-ალტო-ადიჯეს რეგიონი. ცხრილში მოეცმულია ძირითადი კომუნები მოსახლეობის რაოდენობის მხრივ: იტალიის პროვინციები ოფიციალური საიტი დაარქივებული 2006-08-25 საიტზე Wayback Machine. (იტალიური)
სანფორდი

სანფორდი (ინგლ. Mount Sanford) — ფარისებრი ვულკანი ალასკაზე. სიმაღლე 4949 მ. აშშ-ის ერთ-ერთი ყველაზე მაღალი ვულკანი. აგებულია უმეტესად ანდეზიტებით. წარმოადგენს პლეისტოცენური დროის ვულკანს, რომელსაც მკვეთრად ციცაბო ფერდობები აქვს. წარმოიქმნა დაახლოებით 900 000 წლის წინ სამი შედარებით მცირე ფარისებრი ვულკანის ბაზაზე, რომლებიც შემდგომ შეერთდნენ. მნიშვნელოვანია 18 კმ სიგრძის ლავური ნაკადი, რომელმაც გზა გაიკვლია ჩრდილო-აღმოსავლეთ მხარეს. 320 000 წლის წინ ვულკანის ფერდობებიდან გამოიყოფოდა კიდევ ერთი ლავური ნაკადი, რომელიც რიფტული ზონიდან იფრქვეოდა. ეს უკანასკნელი იყო ბაზალტური შედგენილობის, რომლის ქანები დათარიღებულია რადიომეტრიის საშუალებით. სანფორდი პირველად დაიპყრეს ტერის მურმა და ბრედფეროდ უაშბერნმა 1938 წლის 21 ივლისს. ვულკანი სანფორდი დაარქივებული 2011-11-02 საიტზე Wayback Machine. (ინგლისური) ↑ 1.0 1.1 1.2 "Sanford". Global Volcanism Program. დაარქივებულია ორიგინალიდან — 2012-03-03. ციტირების თარიღი: 2011-11-28.
ვარეზეს პროვინცია

ვარეზეს პროვინცია (იტალ. Provincia di Varese) — პროვინცია იტალიაში, ლომბარდიის რეგიონში. დედაქალაქია ვარეზე, უდიდესი ქალაქი − ბუსტო-არციზიო. ქალაქ სამარატეში მდებარეობს კომპანია Finmeccanica-ს AgustaWestland-ის დანაყოფი, რომელიც ვერტმფრენების ერთ-ერთი უდიდესი მწარმოებელია მსოფლიოში. პროვინციის ფართობი 1 199 კმ²-ია, მოსახლეობა 868 777 (2008). შედგება 141 კომუნისგან. ცხრილში მოცემულია ძირითადი კომუნები მოსახლეობის რაოდენობის მხრივ: იტალიის პროვინციები ოფიციალური საიტი (იტალიური)
ფრაქტალი

ფრაქტალი (ლათ. fractus — დამტვრეული, გატეხილი) — სიმრავლე, რომელსაც აქვს თვითმსგავსების თვისება. მათემატიკაში ფრაქტალის ქვეშ ესმით ევკლიდურ სივრცეში არსებული წერტილების სიმრავლე, რომელთაც აქვთ წილადური მეტრული ზომა (მინკოვსკის ან ჰაუსდორფის გაგებით), ან ტოპოლოგიურისგან განსხვავებული მეტრული ზომა, ამიტომ ისინი უნდა განვასხვაოთ დანარჩენი გეომეტრიული ფიგურებისაგან, რომლებიც შემოზღუდულია რგოლების სასრული რიცხვებით. ფრაქტალების მათემატიკური თეორიის ფუძემდებელმა, მათემატიკოსმა ბენუა მანდელბროტმა ცნებები ფრაქტალი და ფრაქტალური გეომეტრია შემოიღო 1975 წელს არარეგულარული, თავის თავის მსგავსი ობიექტების აღსანიშნავად, რომლებზეც ის მუშაობდა. წიგნში „ფრაქტალური ობიექტები: ფორმა, ქაოსი და განზომილება“ (1975) მან აღწერა ფრაქტალები და შემოიღო ფრაქტალის ცნება. ფრაქტალის ერთ-ერთი კლასიკური ნიმუშია მანდელბროტის სიმრავლე, რომელსაც სახელი მკვლევრის პატივსაცემად ეწოდა. მანდელბროტი მათემატიკის ახალი მიმართულების — ფრაქტალური გეომეტრიის შემქმნელია. ფრაქტალურ გეომეტრიას მრავალი გამოყენება აქვს მეცნიერებაში, ტექნოლოგიასა და კომპიუტერულ გრაფიკაში. ↑ ფრაქტალები და მათი გამოყენება საინფორმაციო ტექნოლოგიებში
მარკუს პერსონი

მარკუს პერსონი (ასევე ცნობილი მეტსახელით Notch;დ; 1 ივნისი, 1979) — შვედი ActionScript და Java-პროგრამისტი. ის არის Mojang AB-ის დამაარსებელი და პოპულარული კომპიუტერული თამაშის Minecraft-ის შემქმნელი. მარკუსმა პროგრამირება დაიწყო კომპიუტერ Commodore 128-ზე. 7 წელი მუშაობდა King.com ში თამაშების შემქმნელად შემდეგ Jalbum-ის პროგრამისტი გახდა. მან შექმნა ბევრი თამაში, 2009 წელს მან დააარსა კომპანია Mojang AB. Minecraft — ცნობილი Sandbox თამაში. ეს თამაში უკვე გამოვიდა მაგრამ ის ახლაც აქტიურად ნახლდება, ემატება ახალი ფუნქციები და სხვა. 2011 წლის დასაწყისში Mojang AB-მა გაყიდა 1 მილიონი ასლი, ნახევარ წელში კი ამ რიცხვს 2 მილიონი მიემატა, ამ დროისათვის კი გაყიდულია 8 მილიონზე მეტი ასლი. Breaking the Tower — თამაში, რომელიც შეიქმნა 48 საათში. თამაშში მოქმედება ხდება პატარა კუნძულზე სადაც მოთამაშემ უნდა იშოვოს რესურსები, აშენოს შენობები და გაწვრთნას ჯარი იმისათვის, რომ დაანგრიოს დიდი კოშკი კუნძულზე. MEG4kMAN (2009 წელი) Left 4k Dead (2009 წელი) t4kns (2008 წელი) Blast Passage Miners4k (2006 წელი) Hunters4k (2005 წელი) (აღარ არსებობს) Dungeon4k (2005 წელი) (აღარ არსებობს) Sonic Racer 4k დაარქივებული 2011-11-29 საიტზე Wayback Machine. (2005 წელი) Dachon4k l4krits Bunny Press Infinite Mario Bros­ Prelude of the Chambered (2011 წელი) Funny Farm Luxor Carnival Shootout Wurm Online Legend of the Chambered Flash Maze 3dck_d0 HL2RPG Persson's biography page The Word of Notch დაარქივებული 2021-05-22 საიტზე Wayback Machine. Official Minecraft website ↑ Persson, Markus. (19 September 2010) Twitter / notch: ok, signed up as xNotch.. Twitter. ციტირების თარიღი: 1 May 2014. ↑ Persson, Markus. (25 September 2010) Twitter / notch: Yay! I'm now @notch instead .... Twitter. ციტირების თარიღი: 1 May 2014. ↑ Persson, Markus. (29 May 2009) Turning 30 is scary.. Tumblr. დაარქივებულია ორიგინალიდან — 12 დეკემბერი 2010. ციტირების თარიღი: 22 February 2011.
სანტა-მარია (ხომალდი)

სანტა-მარია — ქრისტეფორე კოლუმბის საფლაგმანო ხომალდი, რომლის საშუალებითაც 1492 წელს აღმოაჩინა ამერიკა. ხომალდის წყალწყვა 200 ტონას შეადგენდა. ეკიპაჟი კი 40-მდე ადამიანისაგან შედგებოდა. პინტა და ნინია — კოლუმბის კიდევ ორი ხომალდი ვიქტორია — ფერნანდო მაგელანის ხომალდი ოქროს ირემი — ფრენსის დრეიკის ხომალდი მეიფლაუერი — პირველი ინგლისერი პილიგრიმების ხომალდი. ქრისტეფორე კოლუმბი დაარქივებული 2009-02-02 საიტზე Wayback Machine. ქრისტეფორე კოლუმბის შესახებ Каравелла Колумба Санта-Мария — как выглядел флагманский корабль великой экспедиции? Чертежи корабля Санта-Мария